**Otto Hokkanen** (s. 10. helmikuuta 2004 Lappeenranta) on suomalainen jääkiekkoilija, joka pelaa SM-liigajoukkue Saimaan Pallossa. Hän on pelipaikaltaan keskushyökkääjä, mutta Hokkanen laukoo oikealta.

Ura
---

### Seuraura

Hokkanen on Imatran Ketterän kasvatti. Hän toimi kaudella 2018–2019 Saimaan Pallon ja Ketterän C-nuorten yhdistelmäjoukkueen varakapteenina. Hokkanen oli C-nuorten SM-karsinnoissa joukkueen paras pistemies ja syöttäjä tehoilla 9+26=35. Kaudella 2019–2020 hän oli samassa sarjassa SaiPa/Ketterän paras maalintekijä 16 osumallaan. Hokkanen pelasi suurimman osan kaudestaan kuitenkin SaiPan B-nuorissa, jonka paras maalintekijä hän oli 16 osumallaan. Kaudella 2020–2021 hän murtautui vain 16-vuotiaana seuran U20-joukkueeseen, jonka sisäisen pistepörssin neljännen sijan Hokkanen jakoi Valtteri Ojantakasen ja Hugo Rikkilän kanssa tehoilla 8+15=23. Helmikuussa 2021 SaiPa lainasi hänet kasvattajaseuransa Ketterän Mestis-joukkueeseen, jossa pari päivää ennen debyyttiään vain 17 vuotta täyttänyt Hokkanen pelasi kaksi runkosarjaottelua.

Huhtikuussa 2021 Hokkanen teki SaiPan kanssa kolmivuotisen SM-liigasopimuksen. Hän teki SM-liigadebyyttinsä vain 17-vuotiaana kauden 2021–2022 avauskierroksella 10. syyskuuta 2021 KooKoota vastaan. Hokkanen merkittiin SaiPan kolmossentteriksi laidoilleen hänen pikkuserkkunsa Ville Petman sekä Ville Vainikainen. Hän sai ottelussa jääaikaa 7.33 minuuttia. Liigauransa ensimmäisen ja kauden ainoaksi jääneen maalinsa ja tehopisteensä Hokkanen teki 26. helmikuuta 2022 Kalevan Palloa vastaan. Hän pelasi kauden aikana SM-liigassa 30 runkosarjaottelua. Marraskuussa SaiPa lainasi Hokkasen toistaiseksi voimassa olevalla sopimuksella hänen kasvattajaseuransa Ketterän Mestis-joukkueeseen, jossa Hokkanen pelasi kaksi ottelua. Hän pelasi ison osan kaudestaan vielä myös SaiPan U20-joukkueessa.

Kaudella 2022–2023 Hokkanen pelasi SaiPan SM-liigajoukkueessa 30 runkosarjaottelua tehopistein 1+3=4. Hän pelasi ison osan alkukaudestaan myös seuran U20-joukkueessa, kunnes SaiPan kauden päätyttyä maaliskuussa 2023 seura lainasi hänet loppukaudeksi Ketterän Mestis-joukkueeseen. Hokkanen voitti siellä kauden päätteeksi Mestis-hopeaa. Lokakuussa 2023 hän teki SaiPan kanssa kaksivuotisen jatkosopimuksen kevääseen 2026 saakka.

### Maajoukkueura

Hokkanen pelasi alle 18-vuotiaiden MM-kilpailuissa vuonna 2022, jolloin hän voitti pronssia. Hokkanen pelasi alle 18-vuotiaiden Hlinka Gretzky Cupissa vuonna 2021. Hän edusti Suomen alle 18-vuotiaiden maajoukkuetta myös Euroopan nuorten olympiafestivaaleilla vuonna 2021, jolloin Hokkanen voitti kultaa. Hän edusti myös alle 16-vuotiaiden maajoukkuetta Sveitsin Lausannessa järjestetyissä nuorten olympiakisoissa vuonna 2020. Yhteensä hän on pelannut 14 nuorten ja 30 poikien maaottelua.

Pelityyli
---------

*EP Rinksiden* suomenkielisten sivujen päätoimittaja Lassi Alasen mukaan Hokkanen on isokokoinen sentteri, joka liikkuu kokoisekseen pelaajaksi varsin hyvin. Alasen mukaan hän pystyy haastamaan puolustajia tehokkaasti transitioissa räjähtävyydellään ja kiekonkäsittelytaidoillaan. Alanen hakeutuu aktiivisesti kohti keskustaa ja hän pystyy viimeistelemään maalinedustalta sekä antamaan oivaltavia syöttöjä.

Muuta
-----

Hokkasen pikkuveli Iiro pelaa hyökkääjänä Imatran Ketterän U18-joukkueessa. Veljesten isä Teemu Hokkanen pelasi omalla urallaan puolustajana alempia sarjoja Jymäkässä ja Ketterässä. Teemun isä ja veljesten isoisä Hannu Hokkanen on tunnettu Etelä-Karjalassa Imatran BB-festareiden pitkäaikaisena toiminnanjohtajana sekä monen lehden toimittajana. Myös Otto Hokkasen äidinisä Teuvo Auvinen pelasi jääkiekkoa. Hänen serkkunsa Severi Auvinen sekä pikkuserkut Ville ja Mikko Petman ovat myös ammattilaisjääkiekkoilijoita.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2020–2021 | SaiPa | U20-SM | 32 | 8 | 15 | 23 | 10 | 5 | 1 | 1 | 2 | 2 |
|  | Ketterä | Mestis | 2 | 0 | 0 | 0 | 0 | – | – | – | – | – |
| 2021–2022 | SaiPa | U20-SM | 14 | 6 | 10 | 16 | 22 | – | – | – | – | – | U18 | 5 | 0 | 0 | 0 | 25 |
|  | SaiPa | SM-liiga | 30 | 1 | 0 | 1 | 0 | – | – | – | – | – |
|  | Ketterä | Mestis | 2 | 0 | 0 | 0 | 0 | – | – | – | – | – |
| 2022–2023 | SaiPa | U20-SM | 25 | 11 | 16 | 27 | 32 | – | – | – | – | – |
|  | SaiPa | SM-liiga | 30 | 1 | 3 | 4 | 6 | – | – | – | – | – |
|  | Ketterä | Mestis | 1 | 0 | 1 | 1 | 0 | 11 | 0 | 6 | 6 | 2 |
| 2023–2024 | SaiPa | U20-SM | 2 | 1 | 4 | 5 | 0 | – | – | – | – | – |
|  | SaiPa | SM-liiga | 56 | 2 | 2 | 4 | 12 | – | – | – | – | – |
| 3 kautta | yhteensä | SM-liiga | 116 | 4 | 5 | 9 | 18 | – | – | – | – | – |
| 3 kautta | yhteensä | Mestis | 5 | 0 | 1 | 1 | 0 | 11 | 0 | 6 | 6 | 2 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Otto Hokkanen**.
* Otto Hokkanen The Internet Hockey Databasessa (englanniksi)
* Otto Hokkanen Eurohockey-sivustolla (englanniksi)
* Otto Hokkanen *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7  Otto Hokkanen *Elite Prospects*. Everysport Media Group AB.  (englanniksi)
2. ↑  Elite Prospects - SaiPa/Ketterä U16 *eliteprospects.com*. Everysport Media Group AB. Viitattu 14.9.2021. (englanniksi)
3. ↑  Elite Prospects - SaiPa/Ketterä U16 *eliteprospects.com*. Everysport Media Group AB. Viitattu 14.9.2021. (englanniksi)
4. ↑  Elite Prospects - SaiPa U18 *eliteprospects.com*. Everysport Media Group AB. Viitattu 14.9.2021. (englanniksi)
5. ↑  Elite Prospects - SaiPa U20 *eliteprospects.com*. Everysport Media Group AB. Viitattu 14.9.2021. (englanniksi)
6. ↑  Pulkkinen, Samuli: Viikkokatsaus - Pitkä tauko vihdoin ohi *kettera.net*.  20.5.2021. Imatran Ketterä Oy. Viitattu 29.8.2021.
7. ↑  Silventoinen, Juho: SaiPa kiinnitti nuorisoaan sekä luottopuolustaja Riikolan – Záborský, Kaksonen ja Mäntykivi jättävät seuran *Jatkoaika.com*.  16.4.2021. Jatkoaika r.y. Viitattu 14.9.2021.
8. ↑  Saipa - Kookoo, 10.9.2021 *liiga.fi*.  10.9.2021. Jääkiekon SM-liiga Oy. Viitattu 14.9.2021.
9. ↑  Saipa - Kookoo, 10.9.2021 *liiga.fi*.  10.9.2021. Jääkiekon SM-liiga Oy. Viitattu 14.9.2021.
10. ↑  Saipa - Kalpa, 26.2.2022 *liiga.fi*.  26.2.2022. Jääkiekon SM-liiga Oy. Viitattu 4.3.2022.
11. ↑  Hyökkääjä Anton Stråka lainalle JYPiin - Ketterän kasvatit Aleksi Sinkkonen ja Otto Hokkanen Ketterään *kettera.net*.  22.11.2021. Imatran Ketterä Oy. Viitattu 22.11.2021.
12. ↑  Severi Auvinen palaa Ketterään - Myös Häkkilä, Naukkarinen, Hokkanen ja Varis loppukauden lainalle *kettera.net*.  15.3.2023. Imatran Ketterä Oy. Viitattu 20.3.2023.
13. ↑  Kiviniemi, Konsta: SaiPa kiinnitti kärkipuolustaja Santeri Airolan ja kaksi nuorta hyökkääjää jatkosopimuksilla *Jatkoaika.com*.  17.10.2023. Jatkoaika r.y. Viitattu 17.10.2023.
14. ↑  Alanen, Lassi: Suomalaispelaajien ensimmäinen ranking vuoden 2022 varaustilaisuuteen: Brad Lambert piikkipaikalla, neljä JYP-pelaajaa kymmenen kärjessä *fi.eprinkside.com*.  5.9.2021. Everysport Media Group AB. Viitattu 17.10.2021.
15. ↑  Iiro Hokkanen *Elite Prospects*. Everysport Media Group AB.  (englanniksi)
16. ↑  Teemu Hokkanen *Elite Prospects*. Everysport Media Group AB.  (englanniksi)
17. ↑  Salminen, Vesa: SaiPan hyökkääjä Otto Hokkanen kulki harjoituksiin papan kyydillä ja mummin eväillä – Nyt Hannu Hokkasen kyyditettävänä on jo pikkuveli *esaimaa.fi*.  8.9.2023. Kaakon Viestintä Oy. Viitattu 13.3.2024.

SaiPa – SM-liiga
6 Airola |
7 Rajaniemi |
10 Kivenmäki |
11 Karvinen |
12 Laakso |
15 Lohisalo |
19 Tiihonen |
21 Appelgren (**A**) |
22 Aho |
22 Loukkojärvi |
26 Ruusunen |
28 Niemelä (**A**) |
30 Piiroinen |
31 Kiviaho |
33 Vuorinen |
35 Varis |
39 Ojantakanen |
46 Kiukas |
51 Kalapudas |
55 Trejbal |
57 Hokkanen |
62 Tauslahti |
70 Naukkarinen |
71 Siikonen (**C**) |
74 Tammela |
77 Hietala |
80 Vainikainen (**A**) |
82 Lapid |
90 Lipiäinen |
-- Gabriel |
-- Hiltunen  

Valmentajat Hämäläinen – Immonen – Goldberg – Ore – Ropo – Kadera